Document ID: 31997R0660

ΚΑΝΟΝΙΣΜΟΣ (ΕΚ) αριθ. 660/97 ΤΗΣ ΕΠΙΤΡΟΠΗΣ της 16ης Απριλίου 1997 για τον καθορισμό των μεταβατικών μέτρων σχετικά με τη δωρεάν διανομή εκτός της Κοινότητας, ως επισιτιστική βοήθεια, οπωροκηπευτικών που αποσύρονται από την αγορά κατά την περίοδο εμπορίας 1996/97
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των οπωροκηπευτικών (1), και ιδίως το άρθρο 57,
Εκτιμώντας:
ότι, στο άρθρο 30 παράγραφος 1 στοιχείο α) τρίτη περίπτωση του κανονισμού (ΕΚ) αριθ. 2200/96 προβλέπεται ότι τα οπωροκηπευτικά που αποσύρονται από την αγορά, σύμφωνα με τις διατάξεις του άρθρου 23 παράγραφος 1 του εν λόγω κανονισμού, και τα οποία έχουν παραμείνει απούλητα, δύνανται να διανεμηθούν δωρεάν, ως επισιτιστική βοήθεια σε ορισμένες άπορες κατηγορίες πληθυσμού, μέσω φιλανθρωπικών οργανώσεων που έχουν αναγνωρισθεί για το σκοπό αυτό από τα κράτη μέλη 7 ότι, ωστόσο, το άρθρο αυτό εφαρμόζεται μόνο από την περίοδο εμπορίας 1997/98 7
ότι ο κανονισμός (ΕΚ) αριθ. 659/97 της Επιτροπής, της 16ης Απριλίου 1997, για λεπτομέρειες εφαρμογής του κανονισμού (ΕΚ) αριθ. 2200/96 του Συμβουλίου όσον αφορά το καθεστώς των παρεμβάσεων στον τομέα των οπωροκηπευτικών (2), έχει καθορίσει τις διατάξεις που εφαρμόζονται για τη δωρεάν διανομή, εκτός της Κοινότητας, των οπωροκηπευτικών που αποσύρονται από την αγορά 7 ότι, ωστόσο, ο εν λόγω κανονισμός εφαρμόζεται μόνο στα προϊόντα που αποσύρονται από την αγορά από την περίοδο εμπορίας 1997/98 7
ότι, για την περίοδο εμπορίας 1996/97, προβλέπονται αποσύρσεις από την αγορά για τα πορτοκάλια και τα μανταρίνια σε εφαρμογή του κανονισμού (ΕΟΚ) αριθ. 1035/72 του Συμβουλίου (3), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής (4) 7 ότι, συνεπώς, για να είναι δυνατόν να διανεμηθούν δωρεάν εκτός της Κοινότητας τα προϊόντα αυτά που αποσύρονται από την αγορά και για να διευκολυνθεί το πέρασμα από το παλαιό καθεστώς σε εκείνο που καθιερώνεται από τον κανονισμό (ΕΚ) αριθ. 2200/96, πρέπει να εγκριθεί μεταβατικό μέτρο που θα αποσκοπεί στο να καταστεί δυνατή η εφαρμογή του κανονισμού (ΕΚ) αριθ. 659/97 στα πορτοκάλια και στα μανταρίνια που αποσύρονται από την αγορά σύμφωνα με τον κανονισμό (ΕΟΚ) αριθ. 1035/72 κατά τη διάρκεια της περιόδου 1996/97 7
ότι, στη δωρεάν διανομή των προϊόντων που αποσύρονται από την αγορά κατά τη διάρκεια της περιόδου εμπορίας 1996/97, δεν πρέπει να εφαρμοσθούν ορισμένες διατάξεις του κανονισμού (ΕΚ) αριθ. 659/97, ιδίως όσον αφορά τη σύναψη συμβατικών συμβάσεων μεταξύ οργανώσεων παραγωγών και φιλανθρωπικών οργανώσεων για την ανάληψη, από την Επιτροπή, των δαπανών διαλογής και συσκευασίας των προϊόντων αυτών 7
ότι, λόγω των πολύ μικρών προθεσμιών και για να αποφευχθεί η βιολογική υποβάθμιση των εν λόγω προϊόντων, οι εργασίες της δωρεάν διανομής τα προγράμματα της οποίας έχουν υποβληθεί στην Επιτροπή πριν από την έναρξη ισχύος του παρόντος κανονισμού, πρέπει να είναι δυνατόν να εκτελεσθούν αμέσως από τις φιλανθρωπικές οργανώσεις και η Επιτροπή θα μπορέσει να τις επιτρέψει αναδρομικά αν έχουν τηρηθεί οι όροι του παρόντος κανονισμού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Με τους όρους που προβλέπονται στον κανονισμό (ΕΚ) αριθ. 659/97, τα πορτοκάλια και τα μανταρίνια που αποσύρονται από την αγορά κατά τη διάρκεια της περιόδου εμπορίας 1996/97, σύμφωνα με τον κανονισμό (ΕΟΚ) αριθ. 1035/72, δύνανται, κατά τη διάρκεια της περιόδου αυτής, να διατεθούν σε αναγνωρισμένες από τα κράτη μέλη φιλανθρωπικές οργανώσεις, για να διανεμηθούν δωρεάν ως επισιτιστική βοήθεια σε ορισμένες άπορες κατηγορίες πληθυσμών των τρίτων χωρών.
2. Ωστόσο, στις εργασίες που αναφέρονται στην παράγραφο 1 δεν εφαρμόζονται το άρθρο 11 παράγραφος 3 και οι διατάξεις του άρθρου 16 του κανονισμού (ΕΚ) αριθ. 659/97 όσον αφορά τη σύναψη συμβατικών συμβάσεων μεταξύ των οργανώσεων παραγωγών και των φιλανθρωπικών οργανώσεων.
Άρθρο 2
1. Μπορούν να εκτελεσθούν οι εργασίες δωρεάν διανομής τα προγράμματα των οποίων είχαν υποβληθεί στην Επιτροπή από τα κράτη μέλη πριν από την έναρξη ισχύος του παρόντος κανονισμού.
2. Η Επιτροπή μπορεί να αποφασίσει να επιτρέψει αναδρομικά την εκτέλεση των εργασιών που αναφέρονται στην παράγραφο 1, σύμφωνα με το άρθρο 14 παράγραφος 3 δεύτερο εδάφιο του κανονισμού (ΕΚ) αριθ. 659/97, εάν έχουν τηρηθεί οι όροι που προβλέπονται στον παρόντα κανονισμό.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Απριλίου 1997.

Labels: 0
17
19
5